שמשון מלצר

שמשון מֶלְצֶר (כ"ח בשבט ה'תרס"ט, 19 בפברואר 1909 – 27 באוגוסט 2000, כ"ו באב ה'תש"ס) היה משורר ומתרגם עברי. 

ביוגרפיה
250px|שמאל|ממוזער|לוחית זיכרון על ביתו של שמשון מלצר ברח' מאנה 19 בתל אביב
שמאל|250 פיקסלים|ממוזער|קברו של מלצר בבית העלמין קריית שאול
מלצר נולד בשנת 1909 בעיירה טלוסט שבגליציה, אז אוטונומיה בשליטת האימפריה האוסטרו-הונגרית (וכעבור מספר שנים בתחומי אוקראינה הסובייטית). הוא קיבל חינוך יהודי מסורתי, ולמד בסמינר למורים בלבוב. בשנת 1933 עלה לארץ ישראל.

בשנותיו הראשונות בארץ התגורר בקריית מאיר שבתל אביב. עבד בין היתר כסגנו של ברל כצנלסון, עורך "דבר".

בתחילת דרכו בספרות כתב שירים יידיש שנדפסו בכתבי עת שונים ברחבי גליציה. יצירותיו החשובות ביותר הן פואמות ובלדות שנושאיהן עממיים וחסידיים. אחד משיריו המפורסמים הוא "אשירה לרש"י", ובו הוא מקונן על הדור הצעיר ששוב אינו לומד את פירושו של גדול פרשני המקרא. מלצר פרסם מספר גדול של קינות ובלדות שעניינן העולם היהודי שנהרס בשואה. הוא ערך עשרות ספרים, ובהם כל כתבי בנימין זאב הרצל. בין השנים 1949–1954 היה העורך הראשי של השבועון לילדים "דבר לילדים". במשך למעלה משלושים שנה היה חבר האקדמיה ללשון העברית.

בשנת 1949 זכה בפרס טשרניחובסקי מטעם עיריית תל אביב לתרגומי מופת, על תרגום יצירתו של י"ל פרץ מיידיש.
בשנת 1951 זכה בפס צבי קֶסֶל לספרות עברית (מקסיקו, על ספרו "שירות עם בלדות" (תל אביב תשי"א).
בשנת 1979 זכה בפרס מאנגר על מפעל תרגומיו מיידיש.

מלצר היה נשוי למרים (1908–1991). בשנת 2000 נפטר בישראל בגיל 91, ונקבר בבית העלמין קריית שאול,  לצד רעייתו.

ילדיו
 ד"ר אביב מלצר, חוקר ספרות עברית ומתרגם.
 ד"ר יהודה מלצר, פילוסוף, מתרגם ומקים הוצאת הספרים "ספרי עליית הגג".
 שמואל (מולי) מלצר, ממקימי הוצאת הספרים "מפה", מתרגם (בין היתר תרגם את מחזותיו הראשיים של סמואל בקט) ועורך.
 מלכה בק, עורכת לשון, נשואה למשורר יורם בק.

ספריו

 אלף: פרקי זכרונות מן הזמן הראשון בחדר, העיטורים מאת דוד דוידוביץ, ספריה "שחרות", עם עובד,תל אביב, תש"ה 1945
 אלף: הזמן הראשון בחדר; ציורים: נפתלי בזם, תל אביב: ספרית פועלים ויחדיו, (תשל"ז 1976. (שירים)
 ספר השירות והבלדות, 3 כרכים, תל אביב, ספרית פועלים ויחדיו, תשל"ז 1976. (התוכן: כרך א: "אור זרוע"; כרך ב: "בצל שיח שושן"; כרך ג: "ילדות מבעד לדמע")
 אור זרוע, ספריי עלית הגג, ידיעות אחרונות, ספרי חמד, 1909.
 דברים על אפנם: רשימות, מכתבים פרטיים, בקורות, תל אביב: ספרית פועלים ויחדיו, תשל"ז 1976.
 מאיר הכליזמר נעשה קומיסר, הוצאת גזית, 1940.

תרגומיו
 על נהרות: עשרה מחזורי שירה מיידיש; ערך ותרגם שמשון מלצר; הקדים מבוא דב סדן והוסיף רשימות ביוגרפיות משה שטארקמן, תל אביב: ספרית פועלים ויחדיו, תשל"ז. (התוכן: כרך א: "אהבה ויגון, הלך נפש, מראה עיניים, בית אבא ואמא, דמות ודיוקן"; כרך ב: "בין גולה לגולה, שואה וחרבן, נחמו עמי ..., משל ואגדה, זמר עם")
 שלמה ביקל, עיר ויהודיה, תרגם מיידיש שמעון מלצר, (מבוא : דב סדן), מוסד ביאליק, ירושלים, תשכ"ז, 1966.
 יוליוש סלובצקי, אנהלי, תרגום מפולנית : שמשון מלצר, רשומים : א' בוג, כתב : יצק ברן, עם שירת אנהלי ותרגומה פרופ' דב סדן, הוצאת עקד, תל אביב, 1978.
 יוסף רולניק, געקליבענע לידער (שירים נבחרים), מיידיש - שמשון מלצר, הוצאת קרני, תל אביב, 1980

לקריאה נוספת
 שלמה יניב, הבלדה העברית בת זמננו - מסורת וחידוש, הוצאת הספרים של אוניברסיטת חיפה וזמורה ביתן, 1999, הפרק "הבלדה החסידית-עממית של שמשון מלצר", עמ' 23–49.

קישורים חיצוניים







 ישראל כהן, שמשון מלצר, בפרויקט בן-יהודה
 דב סדן, במבואי האסופה "על נהרות" מאת שמשון מלצר, בפרויקט בן-יהודה

 ,  (עם יציאת כתביו בשבעה כרכים, 1976*



 אלי הירש, על "אור זרוע – מבחר שירים", ידיעות אחרונות, 22 במאי 2009


מפרי עטו:
 ארבעה שירים מאת שמשון מלצר, באתר דעת

הערות שוליים

*
קטגוריה:ישראלים ילידי האימפריה האוסטרו-הונגרית
קטגוריה:יהודים גליציאנים
קטגוריה:אנשי העלייה החמישית
קטגוריה:משוררים כותבי עברית
קטגוריה:משוררים כותבי יידיש
קטגוריה:משוררים ישראלים
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מיידיש לעברית
קטגוריה:עורכים ספרותיים ישראלים
קטגוריה:עורכי עיתונים ישראלים
קטגוריה:חברי האקדמיה ללשון העברית
קטגוריה:זוכי פרס טשרניחובסקי
קטגוריה:זוכי פרס למדן
קטגוריה:זוכי פרס קוגל
קטגוריה:זוכי פרס מאנגר
קטגוריה:עורכי דבר לילדים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-2000